Den Vest-Sjællandske Avis, 1819-09-18
Oversigt over Dagens udenlandske Nyheder. Man inddeeler Uroestifterne i Tydskland i fire Klasser, omhvilke man antager, at hvert Parties Medlemmer staae i Forbindelse med hinanden. 1. Tydske Brødre, som bestaae af Studentere, Officerer, unge Konstnere og Fabrikantere, for det meeste af modige og opbrusende unge Mænd, hvis Plan er at omdanne Tydskland til et Forbund af flere republikanske Stater, ligesom de Nordamerikanske Friestater, og hvorved de enkelte Stater skulde bestaae af de gamle Tydske Kredse. 2. den anden Classe, som skal være meget udbredet og tæller mange agtværdige Mænd i sit Samfund, er Roialisternes. Disse ville have Tydskland deelt i to store Kongeriger, i det sydlige og det nordlige Tydskland, med fuldkommen Repræsentation og fuldkommen Handelsfrihed i det Jndre. 3. Jmperialerne udgjøre den tredie Hovedforening; denne Orden siges at være mægtig og af stor Jndflydelse. Deres Plan gaaer ud paa at forene hele Tydskland til eet Rige, under een Keiser, hvortil Østerrig sandsynligt er bestemt, med en passende Constitution og repræsentativ Forfatning. Deres Virksomhed skal være meget stor, de ivre meget mod de første Secter og søge at vinde Roialisterne. 4. Endelig skulle der gives nogle, som kaldes forte Brødre, som træde i Robespierres og Marats Fodspoer. Et Opraab til det Tydske Folk, som nyeligen er udbredet fra Mainen af, skal være fra dem. De opmuntre Nationerne til at forskaffe sig selv Ret og at bortfjerne Forstyrrerne af deres Friehed og Roeliged, Regenterne og Adelen, Præsidenterne og Ministerne, og at giøre dem uskadelige (formodentlig paa Sands Maneer. – Den straffende Retfærdighed for Menneskenes Daarskaber og Udsvævelser udebliver imidlertid ikke. Sand Lever endnu, men i en smertefuld, langsomt hen tærende Tilstand, han er neppe meere i Stand til at bevæge sig, og man har nu gjort en Jndretning ved hans Seng, saa at han kan læse; han læser blot theologiske Skrifter og Müllers Schveitser=Historie. – Den forvildede Menneske fornuft kommer til Lykke ogsaa efterhaanden til Befindelse, saaledes har det Jenaiske Burscheskab offentlig givet sin Misbilligelse tilkiende ved nogle Studenteres fornærmende Forhold mod den Hannoverske Stats- og Cabinetsminister, Greven af Munster, paa hans Giennemreise igiennem Jena. - Kongen af Preussen vedbliver med Kraft at arbeide mod de demagogiske Udsvævelser i sine Stater, og har nyeligt forbudt sine Officerer udenfor Tienestetiden at gaae i den gamle Tydske Dragt, men befalet dem at gaae i en anden borgerlig Klædning. (Det er desuden Narrestreger; thi Pariotismen, eller hvad det skal være, kan dog ikke stikke i Kiolen). - De to arresterede Geistlige i Storhertugdømmet Nassau, Præsten Snell og Præsten Dembris ere igien blevne løsladte, men Candidaten Riemann, i det Meklenborgske, sidder fast, han havde ført Forsædet ved det saakaldte Burschenconvent i Jena i 1818, hvis egentlige Formaal man havde besluttet at skiule for Regieringen. Riemanns Arrestation havde til Hensigt at erfare dette Convents Formaal, ved at bemægtige sig hans Papirer. – Kongen af Preussen har nedsat en Commission til at fælde Dom over de 53 Personer, som offentlig have aflagt et Vidnesbyrd til Fordeel for den fængslede Doct. Jahn. – De Kongelige og Stændernes Commissarier i Würtemberg ere blevne enige med hinanden om Hovedposterne i den nye Constitution, som Kongeriget skal erholde; Stændernes Forsamling i Ludvigsburg er paa nye bleven aabnet.